
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


25 Μάί'ου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1827 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση κυκλοφοριακών ρυθμίσεων σύμφωνα 
με την αριθμ. 684/2016, απόφαση του Δημοτικού 
Συμβουλίου Κηφισιάς. 

2 Έγκριση ίδρυσης εργαστηρίου με τίτλο «Εργαστή¬ 
ριο Κριτικής Μουσικής Έρευνας (ΕΚΜΕΙ/ΈγϊΙϊοβΙ 
Μυ5ίε Ρθ5Θ3γοΜ Ι_3βοι·3ΐοι·γ (ΈΜΒΕ)», στο Τμήμα 
Μουσικής Επιστήμης και Τέχνης της Σχολής Κοι¬ 
νωνικών, Ανθρωπιστικών Επιστημών και Τεχνών 
του Πανεπιστημίου Μακεδονίας και καθορισμός 
εσωτερικού κανονισμού. 

3 Μεταβίβαση αρμοδιοτήτων και δικαιώματος υπο¬ 
γραφής στους Προϊσταμένους των Διευθύνσεων 
της Κεντρικής Υπηρεσίας της 4ης ΥΠΕ Μακεδονί¬ 
ας και Θράκης. 


ΑΠΟΦΑΣΕΙΣ 

Αριθμ. 33863/364 (1) 

Έγκριση κυκλοφοριακών ρυθμίσεων σύμφωνα 
με την αριθμ. 684/2016, απόφαση του Δημοτι¬ 
κού Συμβουλίου Κηφισιάς. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Τις διατάξειςτουν. 2503/1997 (ΦΕΚ107Α 730.05.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για τη Τοπική Αυτοδιοίκηση και άλλες δι¬ 
ατάξεις». 

3. Το ν. 3852/2010 (ΦΕΚ 87Α77.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης Πρόγραμμα Καλλικράτης». 

4. Την πράξη 4 του Υπουργικού Συμβουλίου της 
06.02.2015 (ΦΕΚ 24/Α706.02.2015)και το άρθρο 56 του 
ν. 4257/2014 (ΦΕΚ 93/Α714.04.2014) περί άσκησης κα¬ 
θηκόντων Γενικού Γραμματέα όταν η θέση είναι κενή, 
σε συνδυασμό με το άρθρο 28 παρ. 1 του ν. 4325/2015 
(ΦΕΚ 47/Α711-05-2015). 


5. Το άρθρο 52 του ν. 2696/1999 (ΦΕΚ 57/Α723.03.1999) 
που αφορά στην κύρωση του Κώδικα Οδικής Κυκλοφο¬ 
ρίας, (ΚΟΚ), όπως ισχύει. 

6. Το άρθρο 109 του ν. 2696/1999 (ΦΕΚ 57/Α7 
23.03.1999) περί Δημοσίευσης Αποφάσεων που εκδί- 
δονται κατ' εξουσιοδότηση του Κώδικα Οδικής Κυκλο¬ 
φορίας, στην Εφημερίδα της Κυβερνήσεως. 

7. Το π.δ. 135/23.12.2010 (Φ.Ε.Κ. 228/Α727.12.2010) 
«Οργανισμός της Αποκεντρωμένης Διοίκησης Αττικής». 

8. Το αριθμ. 15109/13.05.2013 έγγραφο της Διεύθυν¬ 
σης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

9. Τις αριθμ. 1115/2012,49/2012 και 819/2013 αποφά¬ 
σεις του Συμβουλίου της Επικράτειας. 

10. Την αριθμ. οικ. 47870/39280/10.09.2013 (ΑΔΑ: 
ΒΛ9ΛΟΡ1Κ-ΔΞΩ) απόφαση του Γενικού Γραμματέα της 
Αποκεντρωμένης Διοίκησης Αττικής με θέμα: «Άσκηση 
αρμοδιότητας έγκρισης αποφάσεων των ΟΤΑ που αφο¬ 
ρούν μέτρα ρύθμισης οδικής κυκλοφορίας και λήψης 
αποφάσεων αναφορικά με τα μέτρα του άρθρου 52Α 
του ν. 2696/1999».όπως τροποποιήθηκε με την αριθμ. 
Οικ. 22769/12259/2015 απόφαση του Γ.Γ.Α.Δ.Α. 

11. Το αριθμ. 48823/39998/18.09.2013 έγγραφο του 
Γενικού Γραμματέα Αποκεντρωμένης Διοίκησης Αττι¬ 
κής, με θέμα: «Διευκρινίσεις - Οδηγίες περί Εγκρίσεων 
Κυκλοφοριακών Ρυθμίσεων οδικών δικτύων στους ΟΤΑ 
και στους χερσαίους χώρους λιμένων». 

12. Το αριθμ. 13895/129 έγγραφο της Διεύθυνσης 
Διοίκησης της Αποκεντρωμένης Διοίκησης Αττικής, με 
το οποίο μας διαβιβάστηκε η νομοτύπως ληφθείσα, 
όπως αναφέρει η παραπάνω αρμόδια Υπηρεσία, αριθμ. 
684/2016 απόφαση του Δ.Σ. του Δήμου Κηφισιάς, που 
αφορά σε κυκλοφοριακές ρυθμίσεις, με τα συνημμένα 
της. 

13. Την τεχνική έκθεση της ΔιεύθυνσηςΤεχνικών Υπη¬ 
ρεσιών του Δήμου Κηφισιάς, βάσει της οποίας ελήφθη η 
105/2016 απόφαση της ΕΠΟΙΖΩ, για τις υπόψη κυκλο- 
φοριακές ρυθμίσεις. 

14. Την αριθμ. 105/2016 απόφαση της ΕΠΟΙΖΩ για τις 
υπόψη κυκλοφοριακές ρυθμίσεις. 

15. Την αριθμ. 684/2016 απόφαση του Δ.Σ. του Δήμου 
Κηφισιάς, με την οποία κατά πλειοψηφία αποφάσισε την 
έγκριση των υπόψη κυκλοφοριακών ρυθμίσεων. 

16. Το γεγονός ότι από την παρούσα απόφαση κυκλο- 
φοριακών ρυθμίσεων προκαλείται δαπάνη εις βάρος 
του προϋπολογισμού του οικ. έτους 2017 του Δήμου 
Κηφισιάς, ποσού 231,14 ευρώ (συμπεριλαμβανομένου 
του Φ.Π.Α. 24%) όπως βεβαιώνεται στο έγγραφο της με 
αριθμ. 16890/12-04-2017 της ΔιεύθυνσηςΤεχνικών Υπη¬ 
ρεσιών του Δήμου. 

και επειδή: 

Οι προτεινόμενες κυκλοφοριακές ρυθμίσεις συμβάλ¬ 
λουν στη βελτίωση των κυκλοφοριακών συνθηκών της 
περιοχής, αποφασίζουμε: 

Την έγκριση της κυκλοφοριακής ρύθμισης δηλαδή τον 
καθορισμό οδού προτεραιότητας την οδό Αγ. Κυριακής 
έναντι της οδού Σεμέλης και στις δύο κατευθύνσεις με 
την τοποθέτηση δύο (2) ρυθμιστικών πινακίδων (Ρ-2) 
5ΤΟΡ επί της οδού Σεμέλης στη συμβολή της με την οδό 
Αγ. Κυριακής. 

Η εν λόγω έγκριση χορηγείται με τις εξής προϋποθέ¬ 
σεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα που λαμβάνονται μετη παρούσα απόφαση 
να ισχύουν από την τοποθέτηση των οικείων πινακίδων 
σήμανσης, των σηματοδοτών ή των διαγραμμίσεων στο 
οδόστρωμα, εκτός αν κατά το χρόνο ισχύος των μέτρων 
αυτών η κυκλοφορία ρυθμίζεται από στελέχη της αρμό¬ 
διας αστυνομικής αρχής. 

4. Αυτοδίκαιης ανάκλησής της, σε περίπτωση μη τήρη¬ 
σης των όρων και των προϋποθέσεων που έχουν τεθεί 
από τους αρμοδίους φορείς καθώς και με την απόφαση 
αυτή. 

5. Μη νομιμοποίησης τυχόν παράνομων ενεργειών. 

6. Παρακολούθησης της ακριβούς εκτέλεσης των 
όρων που έχουν τεθεί με αυτή, από τις αρχές προς τις 
οποίες αποστέλλεται, στα πλαίσια των αρμοδιοτήτων 
τους. 

7. Να τηρούνται απαρέγκλιτα τα όσα αναγράφονται 
Την Τεχνική έκθεση της ΔιεύθυνσηςΤεχνικών Υπηρεσι¬ 
ών του Δήμου Κηφισιάς, βάσει της οποίας ελήφθη η εν 
λόγω απόφαση του Δημοτικού Συμβουλίου του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μάίου 2017 

Η ασκούσα καθήκοντα Γενικού Γραμματέα 

Αποκεντρωμένης Διοίκησης 

ΚΑΛΛΙΟΠΗ ΚΑΡΔΑΜΙΤΣΗ 


Αριθμ. 4681 _ (2) 

Έγκριση ίδρυσης εργαστηρίου με τίτλο «Εργα¬ 
στήριο Κριτικής Μουσικής Έρευνας (ΕΚΜΕ)/ 
(ΙπΐίςβΙ Μυείς Ρθ5θ3(·ςή ΐ36θΓ3ΐθΓγ (ΈΜΡΕ)», στο 
Τμήμα Μουσικής Επιστήμης και Τέχνης της Σχο¬ 
λής Κοινωνικών, Ανθρωπιστικών Επιστημών και 
Τεχνών του Πανεπιστημίου Μακεδονίας και κα¬ 
θορισμός εσωτερικού κανονισμού. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 7 του ν. 1268/1982, (Α' 87) 
«Για τη δομή και λειτουργία των Ανωτάτων Εκπαιδευτι¬ 
κών Ιδρυμάτων», όπως ισχύει. 

2. Τις διατάξειςτου άρθρου 80 παρ. 24 του ν. 4009/2011 
(Α' 195) «Δομή, λειτουργία, διασφάλιση της ποιότητας 
των σπουδών και διεθνοποίηση των ανώτατων εκπαι¬ 
δευτικών ιδρυμάτων», όπως αυτή προστέθηκε με το 
άρθρο 60 του ν. 4386/2016 (Α' 83) «Ρυθμίσεις για την 
Έρευνα και άλλες διατάξεις». 

3. Τις διατάξεις των άρθρων 5 παρ. α και γ, 80 παρ. 22α 
και 81 παρ. 3 του ν. 4009/2011 (Α' 195) «Δομή, λειτουρ¬ 
γία, διασφάλιση της ποιότητας των σπουδών και διε¬ 
θνοποίηση των ανώτατων εκπαιδευτικών ιδρυμάτων». 

4. Την αριθμ. 31/5.4.2017 απόφαση της Συνέλευσης 
του Τμήματος Μουσικής Επιστήμης και Τέχνης του Πα¬ 
νεπιστημίου Μακεδονίας. 

5. Την αριθμ. 35/5.5.2017 (θέμα 37ο) απόφαση της 
Συγκλήτου του Πανεπιστημίου Μακεδονίας. 

6. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού και 
του προϋπολογισμού του Πανεπιστημίου Μακεδονίας, 
αποφασίζουμε: 

Την ίδρυση Εργαστηρίου Κριτικής Μουσικής Έρευ¬ 
νας (ΕΚΜΕ) / Μυ5ίς Ρ65θ3ΓςΓι Ιβίιοΐ'βΐοΐ'γ (ΈΜΚΕ) 

στο Τμήμα Μουσικής Επιστήμης και Τέχνης της Σχολής 
Κοινωνικών, Ανθρωπιστικών Επιστημών και Τεχνών του 
Πανεπιστημίου Μακεδονίας και τον καθορισμό του Εσω¬ 
τερικού Κανονισμού Λειτουργίας του ως ακολούθως: 

Άρθρο 1 
Ίδρυση 

Ιδρύεται στο Τμήμα Μουσικής Επιστήμης και Τέχνης 
του Πανεπιστημίου Μακεδονίας «Εργαστήριο Κριτικής 
Μουσικής Έρευνας (ΕΚΜΕ) / (ΖιίϊιοβΙ Μυ5ίς ΗθεοβιόΓι 
ΐ300Γ3ΐ0Γγ (ίΜΡΕ)», το οποίο εξυπηρετεί ερευνητικές 
και διδακτικές ανάγκες ενός ευρέος φάσματος γνω¬ 
στικών πεδίων που υιοθετούν την κριτική προσέγγιση 
(ςπΐίεΒΐ 3ρρΐΌ3ςΓι) ως μεθοδολογικό υπόβαθρο για τη 
διαχείριση των υπό διερεύνηση αντικειμένων τους. Ο 
όρος «κριτική προσέγγιση» αναφέρεται σε μια οικο¬ 
γένεια ερευνητικών προσεγγίσεων από τον χώρο των 
κοινωνικών και ανθρωπιστικών επιστημών, κοινό τόπο 
των οποίων αποτελεί η έμφαση στον αυτό-καθοδηγού- 
μενο, δικαιόφρονα και ενσυναισθητικό τρόπο σκέψης 
που στέκεται με αναστοχαστική διάθεση απέναντι στα 
ίδια του τα εργαλεία. Σε σχέση με τη μουσική έρευνα, 
το αίτημα για μια κριτική στροφή εκφράστηκε ποικιλο- 
τρόπως ήδη από τις τελευταίες δεκαετίες του εικοστού 
αιώνα μέσα από τα γνωστικά πεδία της μουσικολογίας, 

της εθνομουσικολογίας και της μουσικής παιδαγωγι¬ 
κής, επαναπροσανατολίζοντάς τους όχι μόνο ως προς 
τα ερευνητικά ερωτήματα, τα αντικείμενα της έρευνας, 
τις μεθοδολογίες και τις ερευνητικές πρακτικές, αλλά και 
σε σχέση με την κοινωνία, δίνοντας έμφαση σε ζητήματα 
κοινωνικής ευθύνης και συμμετοχικότητας. 

Άρθρο 2 
Σκοπός 

Το Εργαστήριο έχει ως σκοπό: 

1. την κάλυψη σε προπτυχιακό και μεταπτυχιακό επί¬ 
πεδο των ερευνητικών και διδακτικών αναγκών του 
Τμήματος Μουσικής Επιστήμης και Τέχνης, καθώς και 
των άλλων τμημάτων του Πανεπιστημίου Μακεδονίας, 
αναφορικά με θέματα τα οποία εμπίπτουν στον ορίζοντα 
δράσης του Εργαστηρίου, όπως αυτός προσδιορίζεται 
στο άρθρο 1 του παρόντος, 

2. την προαγωγή του διαλόγου μεταξύ διαφορετικών 
ερευνητικών πεδίων που αφορούν στη μουσική με σκο¬ 
πό την ανάδειξη θεματολογικών εφαπτόμενων και εκλε- 
κτικών συγγενειών, την υπονόμευση επιστημολογικών 
στεγανών και τη διασφάλιση ευκαιριών για συνέργειες 
και συμπράξεις, 

3. τη δημιουργία ενός θεσμικού βήματος για την προ¬ 
βολή της εγχώριας συνεισφοράς στον διεθνή διάλογο 
σχετικά με τον δυναμικό και διαρκώς εξελισσόμενο τρό¬ 
πο θεώρησης, γνώσης και εμπειρίας του κόσμου που 
προτείνει η κριτική προσέγγιση, 

4. τη συστηματική διεκδίκηση ερευνητικών προγραμ¬ 
μάτων σχετικών με τα γνωστικά πεδία που εμπίπτουν 
στον ορίζοντα δράσης του Εργαστηρίου και περιγρά- 
φονται στο Άρθρο 1 του παρόντος, 

5. την υποστήριξη, παραγωγή και προώθηση πρωτό¬ 
τυπης βασικής και εφαρμοσμένης έρευνας σε ένα ευρύ 
φάσμα γνωστικών πεδίων που αφορούν στη μουσική σε 
όλες τις πολιτισμικές της εκφάνσεις και σε όλα τα συγ¬ 
χρονικά και διαχρονικά πλαίσια, 

6. τη διάχυση των παραγόμενων ερευνητικών αποτε¬ 
λεσμάτων και εφαρμογών μέσω ενεργητικής παρουσίας 
των μελών και συνεργατών του Εργαστηρίου σε διεθνή 
και εγχώρια συνέδρια, συμπόσια, ημερίδες και διαλέξεις, 

7. τη διάχυση των παραγόμενων ερευνητικών αποτε¬ 
λεσμάτων και εφαρμογών μέσω διοργάνωσης επιστημο¬ 
νικών συνεδρίων, συμποσίων, ημερίδων και διαλέξεων, 

8. τη δημιουργία δικτύων συνεργασίας με πανεπιστη¬ 
μιακά ή/και ερευνητικά ιδρύματα της ημεδαπής και του 
εξωτερικού, φορείς του δημόσιου τομέα, οργανισμούς 
τοπικής αυτοδιοίκησης, κοινωνικούς και επιχειρηματι¬ 
κούς φορείς, καθώς και διεθνείς οργανισμούς ή οργα¬ 
νώσεις, το αντικείμενο και οι στόχοι των οποίων ευθυ¬ 
γραμμίζονται, συμβαδίζουν ή αλληλοσυμπληρώνονται 
με εκείνους του Εργαστηρίου, με στόχο την ανάληψη 
κοινών ερευνητικών πρωτοβουλιών και την ανταλλαγή 
τεχνογνωσίας και ιδεών, 

9. τη συλλογή, καταλογογράφηση και συστηματική 
διαχείριση, επεξεργασία και εκμετάλλευση μουσικολογι- 
κών, εθνογραφικών ή εκπαιδευτικών αρχείων μουσικού, 
κειμενικού ή πολυμεσικού υλικού, 


10. τη συμμετοχή ή/και διοργάνωση δράσεων κοινω¬ 
νικής παρέμβασης, πάντα εντός του πλαισίου των ερευ¬ 
νητικών δραστηριοτήτων του εργαστηρίου, με παρά¬ 
πλευρο στόχο την ανάδειξη της κοινωνικής διάστασης 
της μουσικής και της ικανότητας της να συνεισφέρει 
ενεργητικά στη βελτίωση των συνθηκών διαβίωσης ατό¬ 
μων που ανήκουν σε ευαίσθητες, ευάλωτες ή ευπαθείς 
κοινωνικές ομάδες, 

11. την προαγωγή της εκπαίδευσης στην κριτική σκέ¬ 
ψη μέσω διοργάνωσης εργαστηρίων, σεμιναρίων ή/και 
επιμορφωτικών προγραμμάτων στο πολυδιάστατο πλαί¬ 
σιο των γνωστικών πεδίων που εμπίπτουν στον ορίζοντα 
δράσης του Εργαστηρίου, όπως αυτά περιγράφονται στο 
Άρθρο 1 του παρόντος, 

12. την ανάδειξη μουσικών ρεπερτορίων, παραδόσεων 
και ιδιωμάτων που βρίσκονται στις παρυφές ή και εκτός 
της εμβέλειας του μουσικολογικού κανόνα μέσω του 
προσανατολισμού του αντικειμένου των ερευνητικών 
δραστηριοτήτων του Εργαστηρίου προς αυτήν την κα¬ 
τεύθυνση, 

13. τη δραστηριοποίηση στον χώρο των επιστημονι¬ 
κών, παιδαγωγικών και μουσικών εκδόσεων με δημοσί¬ 
ευση επιστημονικών άρθρων, βιβλίων και συλλογικών 
τόμων, έκδοση διδακτικών εγχειριδίων, παραγωγή κρι¬ 
τικών μουσικών εκδόσεων ή/και πολυμεσικού υλικού, 

14. την ευθυγράμμιση του μεθοδολογικού και διαχει¬ 
ριστικού πλαισίου των ερευνητικών δραστηριοτήτων 
του Εργαστηρίου με τις επίκαιρες επιταγές των ψηφι¬ 
ακών ανθρωπιστικών επιστημών (άίς|ίΐ3ΐ Ειυιτΐ3ηίΐίθ5) 
μέσω προώθησης, παραγωγής ή/και χρήσης συναφών 
τεχνολογικών εφαρμογών. 

Άρθρο 3 

Προσωπικό 

Το «Εργαστήριο Κριτικής Μουσικής Έρευνας (ΕΚΜΕ)/ 
ΈπΐίεΒΐ Μυείς Βθ5θ3ΐτή ΕβϋοΓβΐΟΓγ (ΈΜΒΕ)» στελεχώ¬ 
νεται από διδακτικό, ερευνητικό και λοιπό προσωπικό 
που υπηρετεί στο Τμήμα Μουσικής Επιστήμης και Τέ¬ 
χνης του Πανεπιστημίου Μακεδονίας και γενικότερα σε 
Τμήματα του Πανεπιστημίου Μακεδονίας. Το διδακτικό 
και ερευνητικό προσωπικό αποτελείται από Καθηγητές 
και Άέκτορες, που η επιστημονική τους ενασχόληση 
εμπίπτει στα διδακτικά, ερευνητικά και επιστημονικά 
ενδιαφέροντα του Εργαστηρίου. Το προσωπικό αυτό 
συμπληρώνεται από μέλη του Ειδικού Τεχνικού Εργαστη¬ 
ριακού Προσωπικού (Ε.Τ.Ε.Π.), καθώς και από μέλη του 
λοιπού επιστημονικού προσωπικού και του διοικητικού 
προσωπικού τα οποία τοποθετούνται στο Εργαστήριο 
σύμφωνα με τις κείμενες διατάξεις. Το προσωπικό του 
Εργαστηρίου μπορεί επίσης να αποτελείται από εξω¬ 
τερικούς συνεργάτες (ερευνητές, επιστήμονες, εκπαι¬ 
δευτικούς, τεχνικούς) κατόπιν σχετικών αποφάσεων των 
αρμόδιων οργάνων. 

Άρθρο 4 

Εγγραφή και διαγραφή μελών 

Για την εγγραφή μέλους στο «Εργαστήριο Κριτικής 
Μουσικής Έρευνας (ΕΚΜΕ) / (ΖπΐίεβΙ Μυείε Βθ5Θ3ιτΓι 
Ε 300Γ3ΐ0Γγ (ΈΜΒΕ)» απαιτείται: 

• η συμπλήρωση και κατάθεση της σχετικής ηλεκτρο¬ 
νικής αίτησης, 

• η επισύναψη αναλυτικού βιογραφικού σημειώματος 
σε αρχείο ράί, 

• η επισύναψη ενός σύντομου βιογραφικού σημειώ¬ 
ματος σε αρχείο ννοιτΙ, 

• η επισύναψη μιας φωτογραφίας ταυτότητας, 

• η κατάθεση του χρηματικού ποσού των 50 ευρώ για 
εγγραφή ενός εξαμήνου ή 100 ευρώ για εγγραφή ενός 
έτους (ισχύει για Επισκέπτες Ερευνητές). 

Ένα μέλος διαγράφεται από το Εργαστήριο όταν: 

• δεν τηρεί τον κώδικα δεοντολογίας του εργαστηρίου 
(Βλ. Παράρτημα), 

• δεν έχει ενεργή συμμετοχή στις δραστηριότητεςτου 
Εργαστηρίου για διάστημα μεγαλύτερο του ενός έτους, 

• δεν έχει επιστρέφει δανειζόμενο εξοπλισμό, συγ¬ 
γράμματα ή πολυμεσικό υλικό στο διάστημα που ανα- 
φέρεται στο έντυπο παραλαβής/ παράδοσης, 

• επέστρεψε καταστραμμένο ή με βλάβη εξοπλισμό, 
συγγράμματα ή πολυμεσικό υλικό που δανείστηκε και 
δεν φρόντισε για την έγκαιρη επιδιόρθωση / επισκευή 
ή αντικατάστασή του, 

• το κρίνει ο/η Διευθυντής/ντρια και μετά από τεκμη¬ 
ριωμένη έγγραφη ενημέρωση του μέλους, 

• λήξει ο χρόνος ισχύος της εγγραφής του. 

Άρθρο 5 

Κώδικας δεοντολογίας 

Τα μέλη του «Εργαστηρίου Κριτικής Μουσικής Έρευ¬ 
νας (ΕΚΜΕ) / (ΖπΐίεθΙ Μυ$ίς ΒθβθβιτΓι ΙθΕιοΐ'θΐοΐ'γ (ΈΜΚΕ)» 
οφείλουν να τηρούν τον Κώδικα Δεοντολογίας του Ερ¬ 
γαστηρίου, όπως αυτός εξειδικεύεται στο παράρτημα 
του παρόντος. 

Άρθρο 6 

Διοίκηση και αρμοδιότητες 

1 .Το «Εργαστήριο Κριτικής Μουσικής Έρευνας (ΕΚΜΕ)/ 
(ΖπΐίςθΙ Μυ5ίε ΚθβθβιτΓι Ιβϋοΐ'βΐοΐ'γ (ΈΜΗΕ)» διευθύνεται 
από Καθηγητή του Τμήματος Μουσικής Επιστήμης και 
Τέχνης του Πανεπιστημίου Μακεδονίας και ορίζεται με 
τη διαδικασία του άρθρου 28 παρ. 22 του ν. 2083/1992 
(Α' 159), όπως συμπληρώθηκε με την παρ. 5 του άρθρου 
12 του ν. 3685/2008 (Α' 148). 

2.0 διευθυντήςτου εργαστηρίου ασκεί τις αρμοδιότη¬ 
τες που ορίζονται στο άρθρο 7 του ν. 1268/1982 (Α' 87), 
μεταξύ των οποίων περιλαμβάνονται ο συντονισμός 
του ερευνητικού και διδακτικού (προπτυχιακού και με¬ 
ταπτυχιακού) έργου του εργαστηρίου, η υποβολή στη 
συνέλευση του Τμήματος του ετήσιου προγράμματος 
λειτουργίας του εργαστηρίου και η μέριμνα για την τή¬ 
ρηση του, η μέριμνα για τη στελέχωση, την οικονομική 
διαχείριση και την κατανομή των χώρων του εργαστη¬ 
ρίου, η εισήγηση στη συνέλευση του Τμήματος για τον 
ορισμό των υπευθύνων για τα αναλώσιμα υλικά και τον 
κινητό εξοπλισμό, η υποβολή στη συνέλευση του Τμή¬ 
ματος του ετήσιου απολογισμού των δραστηριοτήτων, 
καθώς και η υπογραφή κάθε εγγράφου που σχετίζεται 
με το Εργαστήριο. 


3. Οποιοδήποτε ζήτημα δεν ρυθμίζεται από τον παρό¬ 
ντα Εσωτερικό Κανονισμό Λειτουργίας ρυθμίζεται από 
αποφάσεις των αρμοδίων οργάνων. 

Άρθρο 7 

Επιτροπή Γνωμοδότησης (Αάνίϊίης Έοιηιηίΐΐθθ) 

1 .Το «Εργαστήριο Κριτικής Μουσικής Έρευνας (ΕΚΜΕ)/ 
ΈπΐίεΒΐ Μυ5ίε ΡθεοβιτΓι Ι_36οι·3ΐοι·γ (ΈΜΚΕ)» υποστηρί¬ 
ζεται από την Επιτροπή Γνωμοδότησης. Η Επιτροπή 
Γνωμοδότησης συγκροτείται από τον/την Διευθυντή/ 
Διευθύντρια ως συμβουλευτικό όργανο για την υποστή¬ 
ριξη των δραστηριοτήτων και την επίτευξη των στόχων 
του εργαστηρίου. Η επιτροπή αποτελείται αφενός από 
τον/ην διευθυντή/τρια του εργαστηρίου, αφετέρου από 
εκπροσώπους ερευνητικών ιδρυμάτων, μέλη επιστημο¬ 
νικών σωματείων ή εταιριών, μέλη ακαδημαϊκού προ¬ 
σωπικού πανεπιστημιακών τμημάτων, εκπαιδευτικούς 
μουσικής ή/και ανεξάρτητους ερευνητές-συνεργάτες 
του εργαστηρίου. Η επιτροπή γνωμοδότησης συνεισφέ¬ 
ρει στην αναζήτηση και διασφάλιση συνεργασιών, στον 
καθορισμό ερευνητικών προτεραιοτήτων, στην ανάπτυ¬ 
ξη των εσόδων του εργαστηρίου καθώς και σε όλες τις 
κύριες δραστηριότητές του. 

2. Ο/Η διευθυντής/τρια του εργαστηρίου είναι μόνιμο 
μέλος και προεδρεύει της επιτροπής γνωμοδότησης, ενώ 
είναι και υπεύθυνος/η για τη σύνθεση και λειτουργία της. 
Ο αριθμός των μελών της επιτροπής γνωμοδότησης είναι 
περιττός, με κατώτατο όριο τα τρία και ανώτατο όριο τα 
δεκαπέντε μέλη. Τα μέλη της επιτροπής γνωμοδότησης 
συμμετέχουν σε αυτήν εθελοντικά και χωρίς αμοιβή. Η 
διάρκεια της θητείας των μελών της επιτροπής γνωμοδό¬ 
τησης είναι τρία χρόνια, ενώ η ανανέωση της θητείας του 
εκάστοτε μέλους μετά την τριετία ή παύση πριν τη λήξη 
της θητείας του αποφασίζεται από τον/ην διευθυντή/ 
ντρια του εργαστηρίου. 

3. Τα θέματα για τα οποία τελείται ψηφοφορία μεταξύ 
των μελών της επιτροπής αποφασίζονται και υποβάλ¬ 
λονται από τον/ην διευθυντή/ντρια του εργαστηρίου. 
Σε περίπτωση ψηφοφορίας, εφαρμόζεται η πλειοψηφία 
επί των παρόντων, ενώ σε περίπτωση ισοψηφίας ισχύει 
η ψήφος του/ης διευθυντή/τριας. 

4. Η επιτροπή γνωμοδότησης συνεδριάζει το λιγότερο 
τρεις φορές το χρόνο, ενώ η ημερήσια διάταξη της κάθε 
συνεδρίασης αποστέλλεται στα μέλη της τουλάχιστον 
μία εβδομάδα πριν την ορισθείσα ημερομηνία. Οι συνε¬ 
δριάσεις μπορούν να γίνονται με φυσική παρουσία των 
μελών ή/και με τηλεδιάσκεψη. Σε κάθε συνεδρίαση της 
επιτροπής τηρούνται πρακτικά. 

Άρθρο 8 

Εγκατάσταση και λειτουργία 

1 .Το «Εργαστήριο Κριτικής Μουσικής Έρευνας (ΕΚΜΕ)/ 
ΈπΐίςβΙ Μυ5ίς ΒθξθβιτΙί ί300Γ3ΐ0Γγ (ΈΜΒΙ)» εγκαθίσταται 
σε χώρο που παραχωρείται από το Πανεπιστήμιο για την 
εγκατάσταση του αναγκαίου τεχνικού εξοπλισμού και για 
τη διεξαγωγή των ερευνητικών του δραστηριοτήτων. Ο 
χώρος του εργαστηρίου λειτουργεί κατά τις εργάσιμες 
ημέρες και ώρες σύμφωνα με τον εσωτερικό κανονισμό 
λειτουργίας του Πανεπιστημίου Μακεδονίας. Στον χώρο 

του εργαστηρίου τοποθετείται πινακίδα με τον τίτλο του. 
Το εργαστήριο δύναται να λειτουργεί και σε παράρτημα, 
το οποίο ενδέχεται να συσταθεί εκτός των εγκαταστά¬ 
σεων του Πανεπιστημίου. 

2.0 διευθυντής ενημερώνεται πριν από τη διεξαγωγή 
κάθε ερευνητικής ή διδακτικής δραστηριότητας που δι¬ 
εξάγεται στον χώρο του δργαστηρίου και καθορίζει την 
προτεραιότητα των δραστηριοτήτων αυτών αναφορικά 
με τη χρήση του χώρου ή/και του τεχνικού εξοπλισμού, 
σε περίπτωση που δεν υπάρχει πρότερη σχετική από¬ 
φαση. 

3. Ο διευθυντής έχει την ευθύνη για την εν γένει λει¬ 
τουργία του χώρου και των υποδομών του Εργαστηρίου, 
την κατανομή των εργασιών όσων συμμετέχουν στη λει¬ 
τουργία του, την παραμονή των εργαζομένων (προσω¬ 
πικού, φοιτητών, επισκεπτών) στους χώρους του, καθώς 
και την προστασία των οργάνων και εγκαταστάσεων του 
εργαστηρίου από βλάβες. 

4. Η χρήση του τεχνικού εξοπλισμού του εργαστηρίου 
επιτρέπεται μόνο στο προσωπικό του, σε ερευνητές μέλη 
του ή σε ασκούμενους φοιτητές, οι οποίοι έχουν ειδική 
επί του εξοπλισμού αυτού εκπαίδευση και εξουσιοδό¬ 
τηση από τον διευθυντή. Κινητά όργανα και σκεύη, τα 
οποία παραδίδονται για τη διεξαγωγή εργασιών, επιστρέ- 
φονται, μετά τη χρησιμοποίηση τους, στην κατάσταση 
που είχαν παραδοθεί. Τηρούνται έγγραφα παραλαβής/ 
παράδοσης υλικού, τα οποία θα πρέπει να αναφέρουν 
το χρονικό διάστημα δανεισμού και τα στοιχεία του μέ¬ 
λους που τα δανείζεται, ενώ θα πρέπει να έχουν και την 
υπογραφή του/ης διευθυντή/ντριας του εργαστηρίου. 
Σε περίπτωση επιστροφής / παράδοσης τεχνολογικού 
εξοπλισμού που έχει υποστεί βλάβη κατά την χρήση του, 
το μέλος του Εργαστηρίου που το δανείστηκε οφείλει να 
αναλάβει το κόστος επισκευής ή αντικατάστασης του 
μέσα σε ένα μήνα από την ημερομηνία διαπίστωσης του 
προβλήματος. 

5. Ο διευθυντής μπορεί να αναθέτει σε μέλος του Ει- 
δικούΤεχνικού Εργαστηριακού Προσωπικού (ΕΤΕΠ) του 
Τμήματος την τεχνική υποστήριξη του εργαστηρίου. 

6. Στην περίπτωση που είναι δυνατή, κατά τις ισχύου- 
σες διατάξεις, η πρόσληψη επιστημόνων στους τομείς 
των ερευνητικών και διδακτικών δραστηριοτήτων του 
εργαστηρίου, η πρόσληψη διενεργείται κατόπιν εισηγή- 
σεωςτου διευθυντή στα αρμόδια όργανα τουΤμήματος. 

Άρθρο 9 

Έσοδα και πόροι του Εργαστηρίου 

Η λειτουργία του «Εργαστηρίου Κριτικής Μουσικής 
Έρευνας (ΕΚΜΕ) / (ΖιίϊιοβΙ Μυείσ Βθ5θ3ΐτΙτ ΙπόοΓθΐοΓγ 
(ΈΜΒΕ)» θα γίνεται από ιδίους πόρους οι οποίοι θα προ¬ 
έρχονται από: 

■ Την εκτέλεση ερευνητικών και εκπαιδευτικών προ¬ 
γραμμάτων που πραγματοποιούνται για ίδιο λογαριασμό 
ή για λογαριασμό τρίτων 

•Τη διάθεση ερευνητικών και εν γένει επιστημονικών 
προϊόντων. 

•Την παροχή συμβουλευτικών και κάθε άλλων υπηρε¬ 
σιών σύμφωνα με το άρθρο 3, παρ. 3, του π.δ. 159/1984. 

• Τις ειδικές εισφορές και χρηματοδοτήσεις από διε¬ 


θνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

• Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο Μακεδονίας για τους 
σκοπούς του εργαστηρίου. 

• Τα συνέδρια, ημερίδες, συμπόσια και εκπαιδευτικά 
σεμινάρια, καλοκαιρινά σχολεία (δυπτιτίθΓ δεΙιοοΙε) κ.λπ. 

• Την παροχή εξ αποστάσεως σεμιναρίων στην Ελλη¬ 
νική ή/και αγγλική γλώσσα μέσω της ιστοσελίδας του 
και την παρακράτηση του 30% των εσόδων από την 
πώληση των δικαιωμάτων πρόσβασης και χρήσης του 
σεμιναριακού υλικού. 

• Τ ις εγγραφές των μελών του. 

• Τις χορηγίες. 

•Την παρακράτηση 20% από έργα και υπηρεσίες των 
μελών του εργαστηρίου για την υλοποίηση των οποίων 
χρησιμοποιούνται οι πόροι και οι χώροι του ή εμφανίζε¬ 
ται το εργαστήριο ως συνεργαζόμενος φορέας. 

• Από κάθε άλλη νόμιμη πηγή. 

Άρθρο 10 
Τηρούμενα βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

Βαθμολόγιο και παρουσιολόγιο φοιτητών και ασκου¬ 
μένων, βιβλίο περιουσιακών στοιχείων, Φάκελος οικονο¬ 
μικών στοιχείων κάθε έτους, κατάλογος επιστημονικών 
βιβλίων, περιοδικών και οργάνων, αρχείο ερευνητικών 
προγραμμάτων, αρχείο ηχογραφήσεων και σχετικού 
υλικού, βιβλίο μεταβολών προσωπικού, πρωτόκολλο 
εισερχομένων και εξερχόμενων εγγράφων. Με απόφαση 
του διευθυντή μπορεί να τηρείται και κάθε άλλο βιβλίο 
ή στοιχείο που προβλέπεται από ειδικές διατάξεις ή κρί- 
νεται απαραίτητο. 

Άρθρο 11 
Τίτλος - Σφραγίδα 

1.0τίτλοςτου εργαστηρίου είναι: «Εργαστήριο Κριτι¬ 
κής ΜουσικήςΈρευνας (ΕΚΜΕ) / ΈΐΊΐώθΙ Μυείε ΒθεθΒίτΕι 
ΐ300Γ3ΐ0Γγ (ΈΜΒΕ)». Αυτός ο τίτλος, καθώς και τα στοι¬ 
χεία του διευθυντή του εργαστηρίου, αναγράφονται 
στους χώρους που είναι εγκατεστημένο και δραστηρι¬ 
οποιείται το εργαστήριο. 

2. Το εργαστήριο χρησιμοποιείγιατην αλληλογραφία 
του στρογγυλή σφραγίδα που αναγράφει στον εξωτερι¬ 
κό κύκλο «ΕΡΓΑΣΤΗΡΙΟ ΚΡΙΤΙΚΗΣ ΜΟΥΣΙΚΗΣ ΕΡΕΥΝΑΣ» 
και έχει ως έμβλημα στα έγγραφα της το αντίστοιχο του 
Πανεπιστημίου Μακεδονίας. 

3. Ανάλογη σφραγίδα, με τα στοιχεία στην αγγλική 
γλώσσα, χρησιμοποιεί το εργαστήριο για την ξενόγλωσ¬ 
ση αλληλογραφία του και τα έγγραφά του. 

Άρθρο 12 
Έναρξη ισχύος 

Η ισχύςτης παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

ΠΑΡΑΡΤΗΜΑ 
(Κώδικας Δεοντολογίας) 

Το «Εργαστήριο Κριτικής Μουσικής Έρευνας (ΕΚΜΕ)/ 
(ΖπΐίςθΙ Μυ$ίε ΡθβθβιτΓι Ι_3βοι·3ΐοι·γ (ΈΜΒΕ)» δεσμεύεται 
να τηρεί και να προωθεί υψηλά πρότυπα επαγγελματι¬ 
κής και ακαδημαϊκής δεοντολογίας, κανόνες και αξίες 
για τα μέλη του (ερευνητές, συνεργάτες, επαγγελματί- 
ες, ακαδημαϊκούς και φοιτητές). Συγκεκριμένα, τα μέλη 
του «Εργαστηρίου Κριτικής Μουσικής Έρευνας (ΕΚΜΕ)/ 
(ΙπΐίςθΙ Μυ5ίς Βθ5Θ3ιτΓι Εβάοΐ'θΐοΐ'γ (ΈΜΚΕ)» δεσμεύονται: 

• Να είναι ειλικρινή στην αναφορά δεδομένων, απο¬ 
τελεσμάτων, μεθόδων και διαδικασιών, καθώς και στο 
καθεστώς δημοσίευσης. 

• Να διατηρούν αρχεία των ερευνητικών τους δραστη¬ 
ριοτήτων που αφορούν στη συλλογή δεδομένων, στον 
σχεδίασμά της έρευνας, καθώς και στην αλληλογραφία 
με τους οργανισμούς (π.χ. οργανωτικές επιτροπές συνε¬ 
δρίων ή περιοδικά). 

• Να μοιράζονται τα δεδομένα, τα αποτελέσματα, τις 
ιδέες, τα εργαλεία, τους πόρους και να είναι ανοιχτά στην 
κριτική και τις νέες ιδέες. 

• Να σέβονται τα δικαιώματα που αφορούν σε διπλώ¬ 
ματα ευρεσιτεχνίας, πνευματικά δικαιώματα και άλλες 
μορφές πνευματικής ιδιοκτησίας. Τα μέλη δεν χρησι¬ 
μοποιούν αδημοσίευτα δεδομένα, μεθόδους ή αποτε¬ 
λέσματα χωρίς την άδεια των ιδιοκτητών τους. Δίνουν 
την απαιτούμενη αναγνώριση ή πίστωση, κάνοντας τις 
σχετικές αναφορές στην έρευνα, ενώ αποφεύγουν τον 
πλάγιαρισμό ή τη λογοκλοπή. 

• Να βοηθούν στην εκπαίδευση, καθοδήγηση και συμ¬ 
βουλευτική των φοιτητών, να προωθούν την ευημερία 
τους και να τους προτρέπουν στο να λαμβάνουν τις δικές 
τους αποφάσεις. 

• Να αποφεύγουν τις διακρίσεις εις βάρος των συνα¬ 
δέλφων ή των φοιτητών με βάση το φύλο, τη φυλή, την 
εθνικότητα ή άλλους παράγοντες που δεν σχετίζονται με 
την επιστημονική επάρκεια και την ακεραιότητα τους. 

• Να διατηρούν και να βελτιώνουν την επαγγελματι¬ 
κή τους επάρκεια και τεχνογνωσία μέσω της διά βίου 
εκπαίδευσης και μάθησης και να λαμβάνουν μέτρα για 
την προώθηση των γνωστικών αντικειμένων του εργα¬ 
στηρίου. 

• Να γνωρίζουν και να τηρούν τη σχετική νομοθεσία 
και τους κανονισμούς του Πανεπιστημίου Μακεδονίας. 

• Να αποφεύγουν τη δημοσίευση ή υποβολή της ίδιας 
εργασίας σε δύο ή περισσότερα διαφορετικά περιοδικά 
χωρίς προηγούμενη ενημέρωση και εξασφάλιση έγγρα¬ 
φης άδειας των εκδοτών τους (θάίΐοι-5). 

• Να αποφεύγουν τη συζήτηση με τους συναδέλφους 
τους σχετικά με εμπιστευτικά δεδομένα από επιστημο¬ 
νικές μελέτες εργασίες, στις οποίες είναι αξιολογητές. 

• Να μην εμπλέκονται στην παραποίηση της αλήθειας 
σε μια αίτηση για δουλειά ή στο βιογραφικό τους ση¬ 
μείωμα. 

• Να μην κάνουν διακρίσεις στα προγράμματα και τις 
δραστηριότητες τους με βάση τη φυλή, το χρώμα, το 
φύλο, τον σεξουαλικό προσανατολισμό, τη θρησκεία, 
την εθνική καταγωγή, την ηλικία, τη γενετική πληροφο¬ 
ρία και την αναπηρία ή τις συγγενικές σχέσεις. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 18 Μάί'ου 2017 
Ο Πρύτανης 
ΑΧΙΛΛΕΑΣ ΖΑΠΡΑΝΗΣ 


Αριθμ. απόφ. 17744 (3) 

Μεταβίβαση αρμοδιοτήτων και δικαιώματος 
υπογραφής στους Προϊσταμένους των Διευθύν¬ 
σεων της Κεντρικής Υπηρεσίας της4ης ΥΠΕ Μα¬ 
κεδονίας και Θράκης. 

Ο ΔΙΟΙΚΗΤΗΣ 

ΤΗΣ 4ης ΥΓΕΙΟΝΟΜΙΚΗΣ ΠΕΡΙΦΕΡΕΙΑΣ 
ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις του άρθρου 9 και του άρθρου 18 του 
ν. 2690/1999 (ΦΕΚ 45/τ. Α79-3-1999). 

2. Τις διατάξεις του άρθρου 3 παρ. 5 εδ. 32 του 
ν. 3329/2005 (ΦΕΚ 81/τ. Α74-4-2005). 

3. Την αριθμ. Α2β/ΓΠ οικ. 34899 (ΦΕΚ 221/ΥΟΔΔ/ 
12-5-2017) απόφαση ανανέωσης θητείας του Διοικη¬ 
τή της 4ης Υγειονομικής περιφέρειας Μακεδονίας και 
Θράκης. 

4. Το γεγονός ότι από την παρούσα πρόταση δεν προ- 
καλείται δαπάνη σε βάρος του κρατικού προϋπολογι¬ 
σμού. 

5. Την ανάγκη εύρυθμης και αποδοτικής λειτουργίας 
της Κεντρικής Υπηρεσίας της 4ης ΥΠΕ Μακεδονίας και 
Θράκης και την ταχύτερη διεκπεραίωση των υποθέσεων, 
αποφασίζουμε: 

Άρθρο 1 

Μεταβίβαση δικαιώματος υπογραφής εγγράφων 

Μεταβιβάζει στους προϊσταμένους των Διευθύνσεων 
της Κεντρικής Υπηρεσίας της 4ης ΥΠΕ Μακεδονίας και 
Θράκης το δικαίωμα να υπογράφουν: 

1. ενημερωτικά έγγραφα προς τους φορείς αρμοδιό¬ 
τητας της 4ης ΥΠΕ Μακεδονίας και Θράκης, 

2. έγγραφα με τα οποία αναζητούνται στοιχεία ή πλη¬ 
ροφορίες από τους φορείς αρμοδιότητας της 4ης ΥΠΕ, 

3. έγγραφα με τα οποία αναζητούνται πληροφορίες ή 
διευκρινίσεις ή συμπληρωματικά στοιχεία από εταιρείες, 

4. διαβιβαστικά έγγραφα των αποφάσεων των οργά¬ 
νων της Διοίκησης σε άλλες υπηρεσίες ή αρχές, 

5. έγγραφα με τα οποία διαβιβάζονται σε υπηρεσίες ή 
αρχές ή εταιρείες υπογεγραμμένες συμβάσεις, 

6. την παραπομπή θεμάτων για γνωμοδότηση ή με¬ 
λέτη σε φορείς αρμοδιότητας της 4ης ΥΠΕ, με εξαίρεση 
πειθαρχικά θέματα, 

7. την έγκριση χορήγησης αντιγράφων πρωτοτύπων 
εγγράφων της 4ης ΥΠΕ, τα οποία δεν είναι διαβαθμισμέ¬ 
να ως απόρρητα και εμπιστευτικά, με εξαίρεση εγγρά¬ 
φων πειθαρχικών φακέλων, το οποία εμπίπτουν στις αρ¬ 
μοδιότητες των Διευθύνσεων των οποίων προΐστανται, 

8. τη συγκρότηση επιτροπής εκκαθάρισης και μετα¬ 
φοράς αρχείου της Διεύθυνσης της οποίας προΐστανται, 

9. έγγραφα σχετικά με έλεγχο γνησιότητας δικαιολο- 
γητικών διορισμού/πρόσληψης, μετάταξης/μεταφοράς, 
που διενεργείται βάσει των διατάξεων του άρθρου 28 
του ν. 4305/2014 (ΦΕΚ237/Α72014), 

10. πιστοποιητικά υπηρεσιακών μεταβολών, βεβαιώ¬ 
σεις υπηρεσίας, αποσπάσματα ημερήσιας κίνησης, 

11. παραπομπή των θεμάτων προς το Πρωτοβάθμιο 
Υπηρεσιακό Συμβούλιο υπαλλήλων της 4ης Υγειονομι¬ 
κής Περιφέρειας Μακεδονίας και Θράκης. 

Άρθρο 2 

Μεταβίβαση αρμοδιότητας 
παραλαβής εγγράφων 

Μεταβιβάζει την αρμοδιότητα παραλαβής των πάσης 
φύσεως δικογράφων, δικαστικών αποφάσεων, κλήσεων, 
εξώδικων δηλώσεων, συμβάσεων εκχώρησης απαιτήσε¬ 
ων και κάθε αναγκαστική κατάσχεση εις χείρας τρίτου, 
καθώς και τον χαρακτηρισμό της εισερχόμενης αλληλο¬ 
γραφίας, στον προϊστάμενο της διεύθυνσης ανάπτυξης 
ανθρώπινου δυναμικού και εν απουσία αυτού στους πα¬ 
ρακάτω κατά σειρά προτεραιότητας αναφερόμενους, 
στον προϊστάμενο της διεύθυνσης προγραμματισμού 
και ανάπτυξης πολιτικών υγείας, στον προϊστάμενο της 
διεύθυνσης οικονομικής οργάνωσης και υποστήριξης 
και στον προϊστάμενο διεύθυνσης πληροφορικής. 


Άρθρο 3 

Μεταβίβαση αρμοδιότητας 

γνησίου υπογραφής και θεώρησης εγγράφων 

Μεταβιβάζει την αρμοδιότητα θεώρησηςτου γνησίου 
της υπογραφής, τη θεώρηση της γνησιότητας φωτοα¬ 
ντιγράφων, τη θεώρηση αντιγράφου από το αρχείο της 
Υπηρεσίας στον προϊστάμενο της διεύθυνσης ανάπτυ¬ 
ξης ανθρώπινου δυναμικού και εν απουσία αυτού στον 
προϊστάμενο της διεύθυνσης προγραμματισμού και 
ανάπτυξης πολιτικών υγείας. 

Άρθρο 4 

Τελικές διατάξεις 

1. Οι εξουσιοδοτημένοι με την παρούσα απόφαση να 
υπογράφουν υπάλληλοι, δύνανται να ενημερώνουν την 
διοίκηση για κάθε θέμα που κρίνουν ανεξάρτητα του 
δικαιώματος υπογραφής που εκχωρείται με την από¬ 
φαση αυτή. 

2. Από τη δημοσίευση της απόφασης αυτής καταργεί- 
ται κάθε άλλη προηγούμενη που ρυθμίζει όμοια θέματα. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Θεσσαλονίκη, 16 Μάίου 2017 

Ο Διοικητής 

ΕΥΣΤΡΑΤΙΟΣ ΠΆΩΜΑΡΙΤΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























